T’áadoole’é Bína’ídíkid Ada’ii’níiłgo

United States biyi’ ada’ii’nííł bił haz’ánídóó níléí hadahaszo dahótsaa sinilígíí dabiyi’ 

yídahółníigo t’áá bí bibee haz’áanii dahólǫ́ ǫgo bik’ehgo ada’doo’niłígíí bił nahaz’ą́. 

Wááshidoon bibee haz’áanii éí t’áá áłts’ísígo hadahaszo dahótsaa sinilígíí yich’į’ 

anídadilchi’ éí beehaz’áanii bik’ehgo yeeda’ósin dooleełígi. Éí biniinaa a’deesh’ał 

jinízingo bá hash’diił’įįh dooleełígíí dóó a’da’ii’nííł baa hane’ígíí t’áá hoł haz’ánígi bá 

nahaz’ą́ądi bił yah azhdooghááł. 

Béésh nitsíkeesí biyi’ eac.gov/vote biká’ígi jiníł’įįhgo hoł bééhoozįįh t’áá hó hoł hahoozo 

dahótsaa si’ánígíí éí doodago ha-territory bił haz’ánígi bi-website házhdí’įįh dóó ákwe’é 

hoł hahoodzogi ada’ii’nííł bił haz’ánígi jiiłtsééh. 

Ada’ii’nííł Bíná’ídíkid Ła’ Nááhódlǫ́ : 

• National Association of State Election Directors (NASED)

• National Association of Secretaries of State (NASS)

Ada’ii’nííł Haayit’éego Naalnish 

Hahoodzo hótsaa biyi’ kééhasht’ínígíísh éí háí ada’ii’nííł bee bóhólnííh?

Hadahasdzo dahótsaa bił nahaz’ánígóó ada’ii’nííł alą́ąj́ı̨’ yá naazínígíí dahólǫ́ , éí 

hadahasdzo dahótsaa dóó Wááshindoon bá anída’ii’niłígíí yik’idadéez’́ı̨́ı̨’ dóó bá yaa 

nitsídaakees. Ákondi ada’ii’níiłgo éí áłts’ísígo hadahasdzo bił nahaz’ą́ą́góó bee 

bídahólnííh, ákondi łahgóó kintah dah nahaz’ą́ą́’góó bí ada’ii’nííł bee bídahólnííh. 

Haadayit’éego da naakigo hadahasdzo dahótsaa bił nahaz’ánígóó ada’ii’nííł t’áá 

aheełt’éego yá naha’áa dooleełígíí éí ádin, áádóó ałdó’ ła’ hahoodzo si’ání góne’ biyi’ 

t’áá ał

́’ąą nidahat’á. Łahda diné t’ááłá’í siźı̨ éí doodago łah nahat’á haz’ą́ą́ góne’, tsin 

nehasjíí’ sinilígíí da, éí doodago łahda naaki dóó níwohjį’ ahiih yikaigo t’áá sáhi ada’ii’nííł 

bee bidahólníih łeh. 

America bił haz’ánígíí biyi’ ada’ii’nííł yee bídahólníhígíí doo t’ááłá’í bił haz’ánígi yinaha’áa da

níléí ał’ąą dahoní’ą́ą́góó yinidaha’áago áyósin. U.S. biyi’ 10,000 dóó bi’ąą ada’ii’nííł yee 
bídahólníhígíí dóó áájí bibee haz’áanii bídadéét’i’ígíí bił nahaz’ą́. Díí ada’ii’nííł yee 

bídahólníhígíí dóó áájí bibee haz’áanii bídadéét’i’go bił béédahózinígíí t’áá ał

́’ąą ádaat’é, 

níléí kin dah naazjaa’ ádahoołts’ísídóó diné ákwe’é kéédahat’ínígíí t’áá díkwíhí naakidi 

neeznádiin daats’í anída’a’a’go bił nahaz’ą́ dóó ts’ídá alááh áníłtsxogo bił haz’ánígíí éí 5 

mííltsoh dóó bi’aan ákwe’é anída’a’a’ígíí hólǫ́ . Dahoní’ą́ą́góó ada’ii’nííł bił nahaz’ą́ą́góó diné 

nidabi’di’neestą́ą’go anída’aniłígi nidaalnishígíí (ał’ąą dah da’ahójáhígíí t’áá át’é ahił 

nidaalnishgo) t’ah t’áá bítséedi ada’ii’níłígíí dóó nitsaago ada’ii’nííł góne’ diné ada’iiníłígíí 

yíká anídaajah. EAC bił nahaz’ą́ą́góó ada’ii’nííł yá alą́ąjį’ naazínígíí yíká anájah díigi át’éego 

nizhónígo diné bił na’anishgo ál’́ı̨ deelníigo ákondi EAC éí doo bí t’áá íiyisí bee ídahólníihgo 

bił nahz’ą́ą da t’óó áká anídaalwo’ t’éiyá. Hótsaago nił hahoodzodóó háílá ada’ii’nííłjí alą́ąjį

yá naagháá lá nínízingokojį’ dínííł’įįł eac.gov/vote. 

Ada’ii’níiłgi áká análwo’ígíí shą’ éí ha’át’íí binaanish? Shíshą’ 

haayit’éego áká aná’áwo’jí atah deeshááł? 

Ada’ii’níiłgi áká anídaalwo’ígíí éí yá’át’éehgo ada’ii’níiłgo ádayósin yá’át’éehgo baadayílyeed. 

Ada’ii’níiłgi áká anídaalwo’ígíí éí ada’ii’nííł be’abiní bee ada’ii’níłígíí ąą ánídayiil’įįh; 

ada’diyooniłígíí hazhó’ó deiníł’́ı̨ dóó bee ada’ii’níłí yitaayiniih; ada’ii’níłígíí yíká anídaalwo’; 

ada’ii’nííł bibee haz’ą́ąnii hazhó’ó deiníł’́ı̨ dóó yik’ehgo ádaat’é; naaltsoos bee ada’ii’níłigíí 

hazhó’ó ałkéé’ dayílyeedgo ádayósin, bee ada’ii’níłí dóó t’áadoole’é ákwe’é haz’ą́ągi 

chodeidoo’įįłígíí yaa ádahalyą́; ałtso ada’iis’nilgo bee ada’ii’níłí dánídei’diłkał; dóó bił 

haz’ą́ągi diné yah ahikáahgo ada’iiznilígíí hazhó’ó deiníł’́ı̨ t’áá daats’í naaltsoos bee ada’ii’níłí 

adaheesnilyę́ę bił aheełt’é éí ałch’į’ nideinil. 

Ada’ii’níiłgi áká anídaajahígíí éí nidabi’di’nitin ada’ii’nííł bił haz’ánídóó alą́ąjį’ naazínígíí díí 

diné nideinitin dóó hazhó’ó ahił na’anish yídahooł’aah (ał’ąą dah da’ahójáhígíí t’áá át’é ahił 

nidaalnishgo). Ada’ii’níiłgi áká anídaajahígíí yadadiilnih ada’ii’nííł bibee haz’ą́ąnii bik’ehgo 

ádajít’ée dooleełígi dóó ada’ii’nííł hazhó’ó baa ádahojilyą́ą dooleełgi.

Ada’ii’níiłgo atah ada’ii’níiłgi áká anáshwo’ dooleeł nínízingo nił haz’ą́ągi ada’ii’níił bá 

haz’ánígi baa díínááł éí doodago kwe’é díníił’įįł helpamericavote.gov.

Háílá ada’ii’níiłgo yiníł’ı̨́į dooleeł?

Ada’ii’nííł deiníł’ínígo hada’asídígíí, łahda “ada’ii’nííł deiníł’íní” wolyé, éí diné t’áá át’é bich’į’ 

ąą át’é ha’asííd dooleeł danízingo ada’ii’níiłgo binahjį’ ada’ii’níił ałkéé’ sinilígíí hadeisííd.

Hadahasdzo dahótsaa bił hadahasdzoígíí t’áá bí bídahónííh háísh́ı̨́ı̨ ha’asíid dooleeł 

danízinígíí yee nahas’ą́ ákondi bibee haz’áanii dóó éí haadayit’éego ałkéé’ noodahígíí bee 

dahólǫ́ ádayósin, áko díí hada’asídígíí éí haadayit’éego dah da’ahójahígíí ádaat’́ı̨ chííh yee 

adilohii, dzaanééz da yee dah yikahígíí da łá ádaat’́ı̨, naat’áanii da yá dayíjeehígíí, tó 

wónaanídę́ę́’ nidaakaiígíí da, ada’ii’níiłgo bee ada’ii’níłígíí ałch’į’ hónídayiil’įįhígíí da, bidziilgo 
da’ólta’ yá nidaakaiígíí da, éí doodago Wááshindoondę́ę́’ dóó hadahasdzo dahótsaadę́ę́’ bił 

nahaz’ánígíí da. 

Ada’ii’nííł deiníł’ínígíí éí ada’ii’nííł dóó bik’ehgo ałkéé’ sinilígíí deiníł’́ı̨, doo ada’iiníłigíí 

haadayit’éego da yił adoosih da dóó doo t’áá sahdii e’e’t’ádę́ę yits’ą́ą́’ yee dínóot’įįł da. Bee 

haz’áanii bik’ehgo díí ada’ii’nííł deiníł’ínígíí hólǫ́ dóó t’áá ał’ąą ádaat’é hadahasdzo dahótsaa 

bił hadahasdzogóó. Díí hazhó’ó shił bééhózin dooleeł nínízingo t’áá ni nił haz’ánígi ada’ii’nííł 

bá haz’ánígi baa díínáałgo bee haz’áanii ada’ii’nííł deiníł’íní bídadeet’i’ígíí bee shił dahołne’ 

didííniił. Béésh nitsíkeesí biyi’jį’ ałdó’ ada’ii’nííł deiníł’íní hádídíí’įįł kwe’é eac.gov/vote.

Háadish éí ałtso ada’iis’nilgo agháníídee’ígíí hoł bééhoozįįh?

A’ii’nííł bits’ánídahgo éí hoł nahaz’ą́ą́góó bee bídahólníhígíí níléí hadahasdzo dahótsaa bił 

nidahaz’ánígóó yich’į’ hódeił’́ı̨ A’ii’nííł J́ı̨ ałtso ada’iisnil dóó bee ada’ii’nílí dáda’deeskaalgo. 

Áádóó t’óó áłtsé bá aghá daneezdee’ígíí hadahasdzo dahótsaa bił nidahaz’ánídóó yaa 

dahalne’go dah daaznilgo ádeyiił’įįh níléí bi-website-gi dóó hane’ yá nidaakaiígíí yił 

dahalnih. A’ii’nííł J́ı̨ bikéé’dóó díí áłtsé bá aghá daneezdee’ígíí łahgo ádadooníiłgo da át’é 

ada’iisnilígíí t’áá át’é yaa’ahinidéehgo dawólta’ níléí naaltsoos hadeidiilaago nídahaasdlá’ígíí 

dóó provisional yiłnínígíí da t’áá át’é dóó siláołtsoí dóó tó wónaanídi ada’iiznilígíí ałtso 

ahíniidee’go dawólta’. Ada’iis’nilígíí t’áá át’é ałtso dawóltahgo, t’áá át’é ałtso bee lą́

da’aleehgo, dóó azis canvass wolyéego biyi’ bik’ine’et’áah, ts’ídá íiyisí aghá níídee’ígíí 

naaltsoos bee dah daa’nil dóó baa dahanih, łahda díkwííj́ı̨ da aleeh éí doodago díkwíí 

damóo da aleeh kót́éego baa na’aldeehgo.

Hadahasdzo dahótsaa dóó territory bił nidahaz’ánígóó ada’iis’nilígíí shił béehodoozįįł 

nínízingo béésh nitsíkeesí biyi’jį’ dídíí’įįł kojį’ eac.gov/vote .

Ha’át’íísh biniinaa bá alááh níídee’ígíí łahgo át’ı̨́ı̨́h ałtso ada’iis’nildóó 

bitł’éé’? Hahgosh éí bá alááh da’neezdee’ígíí t’áá íiyisí bééhoozįįh?

I’ii’nííł yá alą́ąjį’ naazínígíí ada’iis’nil bitł’éé’ adahees’nilígíí lą’í dayółtah, ákondi ada’iis’nil 

bitł’éé’ dayéélta’yę́ę t’óó áłtsé adahees’nilígíí át’é doo t’áá íiyisí dahoneesnánígíí ádaat’ée da 

dóó doo k’adí hodidoo’niił da. Hadahasdzo dahótsaa bił nidahaz’ánígíí ał’ąą ádaat’éego 

bibee haz’áanii dahólǫ́ naaltsoos ada’iis’nilgo bee yah ahinidéhígíí, provisional deiłnínígíí 

ałdó’, siláotsoí dóó tó niteel bilááhdę́ę́’ ada’iiznilígíí dawólta’gi. Bee ééhózinígíí ła’ 

hadahasdzo dahótsaa bił nidahaz’ánígóó naaltsoos bee ada’iis’nilgo yaah ahineezdee’ígíí 

I’ii’nííł J́ı̨ góne’ ałtso yaah ahidínóodah daaníIgo yee nidhas’ą́. Nááná ła’ éí naaltsoos bee 

ada’iis’nilgo yaah ahinidéhíígíí I’ii’nííł J́ı̨ góne’bik’i ni’ít’ą́ągo dóó hwíí j́ı̨góó yoołkáałgo t’éiyá 

ílí daaní. 

Ada’iis’nilígíí t’áá át’é ałtso yaah ahineezdee’go canvass yiłnínígíí baa ha’aldah azis biyi’ 

góne’ bik’i nida’ii’níiłgo. Díí kót’éego baa nídiildahgo éí ada’iis’nilígíí hazhó’ó daníl’́ı̨

haadayit’éego ada’iis’nilígíí bik’i hodiinihgo níl’́ı̨ dóó baa saad haleehgo da náák’ąs 
yá’át’éehgo ánáálnííł dóó naaltsoos adahees’nilígíí dóó diné ada’iiznilígíí daats’í t’áá 

aheenéelt’e’ ha’níigo. Hadahasdzo dahótsaa bił nidahaz’ánígíí ła’ t’áá bí ałdó’ naaltsoos 

adaheesnilígíí hazhó’ó deiníł’́ı̨ dóó dayółta’ t’áá daats’í aaníí yá’át’éehgo ada’iis’nil danízingo. 

Díí canvass ałtso ályaago (dóó hadahasdzo dahótsaa bił nidahaz’ánígíí ałtso ada’iis’nilígíí 

dayiyííłta’go) ada’iis’nilígíí bik’i ne’et’ááh k’ad t’áá át’é ałtso t’áá ákódaat’é ha’níigo. Díí 

kwe’é baa hane’ígíí canvass yiłnínígíí dóó ada’iis’nil bik’i ne’et’áhígíí hazhó’ó ła’ shił 

bénááhodoozįįł nínízingo kwe’é dínííł’įįl: https://www.eac.gov/election-officials/electionresults-canvass-and-certification 

Ła’ dayíjeehígíí dóó haadayit’éego ada’iis’nilígíí baa saad haleehgo éí hazhó’ó naoltah azhą́

t’áá íídą́ą́’ bik’i nida’iis’nil ndi áko biniinaanígíí éí dayijeehígíí t’áá i’iyisí ahííshghahgo bá 

ada’iis’nil siĺı̨į’go yéélta’go éí doodago ła’ yilwołígíí dóó ła’ dah deiyíkáago bá anída’ii’niłígíí 

ada’iis’nilígíí hazhó’ó nínéídóoltah daníigo bá ákól’įįh. Ada’iis’nil nínáóltahgo dóó ada’iis’nil 

hazhó’ó níl’́ı̨įgo néel’́ı̨’yę́ę ał’ąą łahgo át’é ada’iis’nil nínáóltahgo éí ts’ídá t’áá át’é naaltsoos 

adaheesnilyę́ę nínáóltah, dóó bá aghá’níídee’ígíí da łahgo át’įįh ałtso níná’óltahgo. 

Da’ bee ada’ii’níłígíísh baa hasti’go át’é? 

Ada’ii’nííł bił haz’ą́ągi baa áháyánígíí éí t’áá íiyisí ada’e’nííł bił nahaz’ánígóó bąąh silá. 

Election Assistance Commission (EAC) éí voluntary voting system guidelines (VVSG) 

wolyéego hadeidiił’įįh, éí ada’ii’nííł bił nahaz’ą́ą́góó bik’ehgo dóó binahjį’ da’íníísh, ada’ii’nííł 

bił haz’ą́ągi baa áháyánígíí yéego bidazhdiilkaalgo na’adlo’ t’áágééd atah bídéét’i’go, bee 

ada’ii’níłígíí binahjį’ bik’i ni’doot’áłígíí t’áá át’é bił hadít’ée dooleeł. EAC ałdó’ voting labs 

yiłnínígíí yee lą́ nida’iiłeeh díí bee ada’ii’níłí deiníł’́ı̨įgo t’áá daats’í aaníí kwe’é bik’ehgo 

dooleeł ádaalyaaígíí yik’ehgo áda’oolííł ha’níigo. EAC anishtah dooleeł kwe’é ada’ii’nííł bił 

nahaz’ánígóó bee ada’ii’níłí ádaat’éhígíí nabíníshtaah dóó bik’i ni’ii’níłígíí atah ásh’́ı̨į dooleeł 

jinízingo t’áá hó hóhólnííh, ákondi hadahasdzo dahótsaa bił nidahaz’ánígóó EAC yee 

nidaalnishígíí dóó yee ak’i nida’iiníłígíí íiyisí deinízin. Hadahasdzo dahótsaa bił 

nidahaz’ánígóó ałdó’ t’áá bí bee bídahólnííh ła’ díí ada’ii’nííł bee bił nida’anishígíí t’áá íiyisí 

nanitł’ago ałkéé’ sinilgo ádayósin.

Hadahasdzo dahótsaa bił nidahaz’ánígóó dóó ádahoołts’ísígo kin dah naazjaa’góó 

anída’a’niłgóó yá’át’éehgo yaa nitsídaakeesgo nizhónígo anída’a’niłígi yinidaalnish dóó bee 

nida’anishígíí yá’át’éehgo yaa ádahalyą́ dóó ada’iis’nilgo bá alááh da’neezdee’ígíí 

dawoodlą́ągo yinidaalnish. T’áadoole’é yá’át’éehgo baa nitsíhákeesgo dabiyéelyeedígíí éí ła’ 

kódaat’é bee bił dah nída’a’niłgo dánídadilkałígíí dahólǫ́ , dínóot’́ı̨įłgo bits’ąą yéego bee baa 

áháyánígíí hólǫ́ , bee ada’iilkeedí dah naaznilgo ádayósin, bee ada’ii’níłí bídaazhnítááh 

yá’át’éehgo chodeidoo’įįłígíí t’ahdoo ada’ii’nííł baa hólzhííshgóó dóó ada’iis’nil bikéédę́ę́’, 

ada’ii’nííł nidaalkaah, dóó naach’id dóó yadiłhiłdę́ę́’ t’áadoole’é dah naaznilgo bee 

ada’iilkeedí yee nidaalnish. Hadahasdzo dahótsaa bił nidahaz’ánígóó ałdó’ ada’ii’nííł yá 
alą́ąjį’ naazinígíí dahólǫ́ éí bee haz’áanii dóó bik’ehgo t’áadoole’é chodaa’́ı̨įgo dayílyeedígíí 

hazhó’ó t’áá íiyisí bee da’al’́ı̨įgo ádayósin.

T’áá ákwíí jı̨́ t’áadoole’é baa áháyánígíí choo’ı̨́ ada’iinííł bee nida’doonishígi:

• Ada’ii’níiłgi bee ada’diyoo’niłígíí bee nabíhonitaah dóó bee bik’i nida’at’a’ígíí 

nahaniihgi 

• Bee nida’doonishíǵı

́í t’áá át’é hazhó’ó nidaasgiz dooleeł hoł haz’ánígi bibee haz’áanii 

dóó bik’ehgo ádahodooníłí bik’ehgo 

• T’ahdoo ada’ii’nííłgóó bee ada’idiyooniłígíí hazhó’ó nidaaskáá’ dóó bidazhneestą́ą’ 

dooleeł yá’át’éehgo nidaalnish dooleełígi chodeidoo’įįł biniiyé 

• Ada’ii’níiłgi nidaalnish dooleełígíí ałts’ą́ą́jí dah da’ahójahígíí aheełt’éego ákwe’é 

nidaalnish dóó hada’asííd dooleeł

• Ałtso ada’iis’nilgo ada’iiznilígíí dóó naaltsoos adaheesnilígíí hazhó’ó wólta’ dooleeł 

t’áá daats’í aheełt’éego yah aníídee’ dooleeł

• Naaltsoos aheesnilígíí hazhó’ó níl’́ı̨į dooleeł t’áá daats’í aaníí bee ada’iis’nilígíí 

naaltsoos aheesnilígíí hazhó’ó yiyííłta’ dooleeł

• Naaki ał’ąą át’éego oo’íní (ał’ąą dah da’ahójáhígíí) nídii’niłgo t’áadoole’é naaltsoos 

adahees’nilígíí dóó bee ada’iis’nilígíí díí oo’íní binááł nahjigo nii’nił éí doodago nááná 

łahdi ninááná’nił

• Aa’ádahalyání t’áadoole’é yik’i dadéez’́ı̨į’go yaa ádahalyánígíí hazhó’ó yik’i dadéez’́ı̨́ı̨’ 

Naaltsoos ahi’níłígíí éí t’áá áłahjį’ akwe’é hahoodzogi ada’ii’nííł yá alą́ąjį’ sizínígíí bílák’ee sinil. 

Ada’iis’nil dóó bikéédę́ę́’ naaltsoos ahi’níłígíí ałdó’ níláahdi hazhó’ó hasht’e’nii’nił 

bidádeeskáaalgo ál’įįh áko bíí’níiltahgo atah hazhó’ó naalkaah éí doodago nínáltah. Kwe’é 

ada’ii’nííl baa ahayą́ hazhó’ó shił bééhodoozįįł nínízingo kwe’é dinííł’įįł: 

: https://www.eac.gov/voters/election-security.

Nił hahoodzo hótsaa éí doodago territory bił haz’ánídóó ada’ii’nííl baa ahayą́ągi tśı̨įłgo 

hazhó’ó shił bééhodoozįįł nínízingo kwe’é dinííł’įįł eac.gov/vote

Ada’iis’nilgo bá aghááh níídee’ígíí daats’í t’áá wooshdlą́ą dooleeł?

T’áadoole’é ał’ąą ádaat’éego dahólǫ́ dóó dabiyéelyeed ada’iis’nilígíí t’áá aaníí woodlą́ągo 

ada’iis’nil biniiyé. Ada’ii’nííł yá alą́ąjį’ naazínígíí t’áá nidabi’di’nitingo át’é dóó yéego 

da’ííłta’ígíí yits’ą́ą́dóó ídahooł’aah ada’ii’nííł naach’idgi. Ada’ii’nííł biyéelyeedgi ts’ídá daats’í 

naaki dóó níwojį’ jilt’éego nidaho’di’neestą́’ígíí hólǫ́ áko yadazhdiilnih ada’ii’nííł bibee 

haz’áanii dóó ada’ii’níiłgi baa áháyánígíí hazhó’ó baa ádahojilyą́ą dooleeł biniiyé. Ada’ii’nííł 
deiníł’́ı̨įgo hada’asídígíí, łahda “ada’ii’nííł deiníł’íní” wolyé éí ałdó’ atah da ada’ii’nííł deiníł’́ı̨į

łeh hada’asíidgo.

Bee ada’ii’níłí dóó naaltsoos adajiiníiłgo adahat’ádígíí t’áadoole’é bikáá’ naalzhoodgo 

choo’ínígíí éí nabída’neestą́ą́’ yá’át’éehgo dayíjeeh dooleeł biniiyé dóó bik’i nida’iis’nil

certain accuracy standards binahjį’ ádaalyaa. Ada’ii’nííł bich’į’ hoolzhishgo hadahasdzo 

dahótsaa bił nahaz’ą́ą́góó bee ada’idiyoo’niłígíí hazhó’ó nayída’nitaah dóó yá’át’éehgo 

dayíjeehgo yee nidahas’ą́. Náá’áłdó’ hadahasdzo dahótsaa bił nidahaz’ánígóó lą’í ádaat’́ı̨

t’ahdoo i’ii’nííłgóó bee ada’ii’níił dooleełígíí hazhó’ó nidayídeinitaah t’áá anída’ii’nił 

bikéédę́ę́’ naaltsoos adahees’nilígíí hazhó’o nídaníł’įįhgo ádahólsin. Ada’ii’nííł yá alą́ąjį’ 

naazínígíí ada’iis’nil hazhó’ó naalkaahgo bí éí naaltsoos adahees’nilígíí hazhó’ó daníl’́ı̨ t’áá 

daats’í bee ada’iis’nil yołta’ígíí bił aheełt’é haníigo. Diné ada’iiznilígíí yaa nitsídaakeesgo 

ada’ii’nííł naalkaahgo éí naaltsoos adahees’nilígíí wóltah dóó bá aládaneezdee’ígíí t’áá aaníí 

dahoneesná. Ada’ii’nííł naalkaahgi hazhó’ó ła’ baa náa’íídéeshtah nínízingo EAC naaltsoos 

hadeidiilaaígíí biyi’ dídíí’įįł Election Audits Across the United States. 

Nił hahoodzo hótsaa éí doodago territory bił haz’ánídóó ada’ii’nííl baa ahayą́ągi tśı̨įłgo 

hazhó’ó shił bééhodoozįįł nínízingo kwe’é dinííł’įįł eac.gov/vote

Haashyit’éego éí ada’ii’nííł yá alą́ąjį’ naazínígíí diné la’da doo naakidi 

a’doo’ał dago yee nahas’ą́? 

Democracy ła’ yee sizínígíí éí t’áá aaníí diné t’ááłá’í sizínígíí t’ááłá’ígo a’doo’ałgo bee bá 

haz’ą́. Ada’ii’nííł yá alą́ąjį’ naazínígíí t’áá íiyisí yaa ádahalyą́ diné ada’iiníłígíí t’ááłáhídi 

ada’doo’ał ada’ii’níiłgo, éí doodago diné ada’iiníłígíí ła’ t’ááłá’í dóó biláadi (bee ééhózin, diné 

naagháhídóó i’íí’ahgo dóó t́óo ákǫ́ ǫ́ áyiilaago áádóó Ada’ii’nííł J́ı̨go ada’ii’nííł góne’ yah 

ííyáago anáá’doo’ah biniiyé), ada’iiníiłgo yaa nídiikah ákondi t’ááłá’í i’ootahgo t’éiyá bee 

haz’ą́ ho’di’niih. Doo kódooníłígíí biniinaa ada’ii’nííł yá alą́ąjį’ naazínígíí diné ada’iiníłígíí 

naaltsoos bízhi’ dabikáa’go nideijaah, dóó hadahasdzo dahótsaa bił nidahaz’ánígóó ádaat’́ı̨

a’doot’ał naaltsoos bá hadilyaaígíí dóó díkwíidi aní’jí’a’go naaltsoos dabiká’igíí nááná ła’ 

hadahasdzo dahótsaa bił nidahaz’ą́ naaznilígíí naaltsoos ałhííshghah nídeinilgo deiníł’́ı̨ łeh. 

Ada’ii’nííł yá alą́ąjį’ naazínígíí éí naaltsoos t’áá íiyisí t’áá át’é diné ada’iiníłígíí baa dahane’ 

dabikáa’go nideijaah háadilá naaltsoos bee ada’ii’niłígíí baa yíltsooz, áádóó éí naaltsoos 

daats’í eet’ahgo yaa halne’.

Diné ła’ a’doo’ałígíí doo bá bee lą́ aleehgóó (bee ééhózin,doo atah bízhi’ bikáa’ da naaltsoos 

ada’iiníłígíí yízhí dabiká’ígíí, i’doo’ałigíí binaaltsoos doo ałtso hadilyaa da éí doodago 

i’doo’ałigíí t’áá íídą́ą́’ naaltsoos bee ada’ii’níłí bich’į’ ályaa dóó doo i’í’áada dooleeł 

bi’dooniidgo), provisional éí doodago fail-safe wolyéhígíí da áájígo a’díí’ał bi’di’niih. 

Naaltsoos bee e’et’áád provisional wolyéhígíí t’áá sahdii sinilgo óólzin dóó hazhó’ó dínóol’įįł 

dóó atah yídóoltah ada’ii’nííł yá alą́ąjį’ naazínígíí yee lą́ asł́ı̨į’go t’áá aaníí bíjíghah 

azh’doo’ałígi dóó ada’ii’níiłgo t’ahdoo a’ji’áádgóó. 
Ada’iiníłígíí ła’ naaltsoos bee ada’ii’níłí ła’ shich’į ádoolnííł níigo, ada’ii’nííł yá alą́ąjį’ naazínígíí 

áłtsé díí naaltsoos bee i’ii’nííł yiyííkeedígíí neiłkah t’áá daats’í aaníí naaltsoos bee i’ii’nííł 

jííkeedígíí áhózhdííniid áádóó índa naaltsoos bee i’ii’nííł hach’į’ ál’įįh. Naaltsoos bee i’ii’nííł 

nát’ą́ą́’ i’ii’nííł bił haz’áníjį’ yaah anáálwodgo, ada’ii’nííł yá alą́ąjį’ naazínígíí (ałts’ą́ą́jí dah 

da’ínéhígíí atahgo) naaltsoos bee ada’ii’níłí bii’ siłtsoozígíí yízhí bikáá’ yisdzohígíí dóó t’áá 

ha’át’íhída bee ééhózinígíí daats’í t’áá aaníí ada’iiníłígíí naaltsoos yiyííkeedígíí át’́ı̨ haníigo. 

Naaltsoos bee i’ii’níłí doo ałtso hadilyaagóó dóó hane’ da ła’ bąąh ádingo , éí doodago yízhí 

bikáá’ yisdzohígíí níláahdi naaltsoos bee i’ii’níłí házhi’ bikáa’go siłtsoozígíí doo beełt’éégóó 

éí a’jíí’ah yę́ę doo há atah yídóoltah da. Łahda i’íí’ahígíí bił hanih dóó baa honeestł’ah y̨ ę́ę

hasht’e náyiil’įįh.

Nił hahoodzo hótsaa éí doodago territory bił haz’ánídóó ada’ii’nííl baa ahayą́ągi tśı̨įłgo 

hazhó’ó shił bééhodoozįįł nínízingo kwe’é dinííł’įįł eac.gov/vote

Ada’ii’nííł Bá Hada’dilne’

Haash yit’éego ada’ii’nííł bá hadi’deeshłííł?

Hadahasdzo dahótsaa bił nidahaz’ánígóó t’áá át’é a’deesh’ał jinízingo bá hash’diił’įįhgo 

t’éiyá ákondi North Dakota t’éiyá doo ada’ii’nííł yá hada’diile’ da.

• U.S. biyi’ atah hojílǫ́

• Ada’ii’nííł J́ı̨ t’áá bítséedi 18 honááhai dooleeł

• Atah kóne’ kééhojit’́ı̨į dooleełgo beehaz’áanii ádaat’éhígíí da bik’eh hojił’́ı̨į dooleeł

A’doot’ał biniiyé hazh’diléehgo ada’iinííł bá haz’ánígi yah ajighááh, naaltsoos haa 

nináhájeehídóó ła’ jóki’, dóó k’ad hadahasdzo dahótsaa bił nidahaz’ánígóó béésh łichí’ii 

nitsíkeesí biyi’ ałdó’ hadazh’dile’go yee nahas’ą́. 

Ła’ hadahasdzo dahótsaa bił nidahaz’ánígóó diné 18 doo yaago binááhaigo yá hada’dile’ 

áko t’áá yá hash’t’e’ ádadólzin ada’ii’nííł baa hólzhizhgo atah a’doo’ał biniiyé. 

Nił hahoodzo hótsaa éí doodago territory bił haz’ánídóó ada’ii’nííl bá hada’dilne’ dóó áájí 

bídéét’i’ígíí tśı̨įłgo hazhó’ó shił bééhodoozįįł nínízingo kwe’é dinííł’įįł eac.gov/vote Áádóó 

ałdó’ National Mail Voter Registration Form wolyéego béésh nitsíkees biyi’dę́ę́’ béé’jiił’įįh. Díí 

naaltsoos béé’jiidlaaígíí bee a’doot’ał biniiyé bee hash’diił’įįh hadahasdzo dahótsaa bił 

nidahaz’ánígóó t’áá át’é chodayooł’́ı̨ ákondi North Dakota, New Hampshire, dóó Wyoming 

éí kót’éego dooda daaní, áádóó ałdó’ diné dabizaad 21 ał’ąą ádaat’éego yee yádaałti’ígíí 

hólǫ́ . Díí naaltsoos ła’ shich’į’ hadoonah jinízingo kwe’é 

hólǫ́ : https://www.eac.gov/voters/national-mail-voter-registration-form 

Haash yit’éego bá aná’ásh́ ’a’go dah yikahígíí łahgo át’éego ádeeshłííl 

nisingo łahgo ájiił

́įįh?
Ał’ąą át’éego dah da’ínéhígíí dzaanééz dóó bich́ı̨́ı̨h yee adilohii łahjí atah hanáádi’deeshdlííł 

jinízingo éí t’áá a’doot’ał biniiyé bá hada’dilne’ígi át’éego hash’diił’įįh.

Ła’ hadahasdzo dahótsaa bił nidahaz’ánígóó a’doot’ał biniiyé hazh’diléehgo háájílá atah níĺı̨

daaníigo ałtsé bee hajidzih dóó ájiił’įįh áko índa a’doot’ał biniiyé hazh’diił’įįh, nááná ła’ éí 

doo atah jílínígíí doo dayókeed da. Hahoodzo hótsaa bii’ kééhót’ínígíí atah jílínígíí yókeedgo 

éí naaltsoos bee i’ii’níłí bikáa’gi nahó’dóki’ dóó ákwe’é ájiił’įįh.

Ła’ hadahasdzo dahótsaa bił nidahaz’ánígóó ts’ídá ádeehajidzih bee atah hojílónígíí áko índa 

ałtsé ada’ii’nííł baa hanidéhígíí bá hoo’aahgo índa a’ji’a’. A’da’ii’nííł hótsaa bił náhoot’aah 

góne’ (November yiziłígíí biyi’ łeh) éí a’ji’áadgo índa dah da’ahíjahígíí t’áá hó jinízinígíí bá 

a’ji’a’ azhą́ doo bá atah jíĺı̨į da ndí. 

Nił hahoodzo hótsaa éí doodago territory bił haz’ánídóó ada’ii’nííl baa hane’gi tśı̨įłgo 

hazhó’ó shił bééhodoozįįł nínízingo kwe’é dinííł’įįł eac.gov/vote

Haash yit’éego aná’ásh’a’ígíí ániidí ánáálnííł (yízhí, naaltsoos 

nináhájeehgi, bá aná’ásh’a’go dah yikahígíí, ákódaat’éhígíí)? 

I’ii’nííł bá hazh’diił’įįhgo łahgo át’éego ánídeeshdlííł jinízingo éí t’áá a’doot’ał biniiyé bá 

hada’dilne’ígi át’éego hash’diił’įįh. I’ii’nííł bá hazh’diilaago łahgo át’éego ánídeeshdlííł 

jinízingo kót’é: 

• Łahjį’ ninéíní’náago

• Nízhi’ łah át’éego íinilaago

• Dah da’ahójááh bá ha’diishłaa yę́ę łahgo át’éego ádeeshłííł jinízingo

• D́ı̨́ı̨’ nááhai azĺı̨́ı̨’ t’áadoo i’í’áhí 

Nił hahoodzo hótsaa éí doodago territory bił haz’ánídóó ada’ii’nííl bá hazh’dile’go baa 

hane’gi tśı̨įłgo hazhó’ó shił bééhodoozįįł nínízingo kwe’é dinííł’įįł eac.gov/vote . Naaltsoos 

ałdo’ ájiił’įįh National Mail Voter Registration Form bich’į’ t’áá nił haz’ą́ anída’at’a’ígi. Díí 

naaltsoos ałdo’ a’doot’ał biniiyé háádi’deeshłííł jinízingo chojooł’įįh hadahasdzo dahótsaa bił 

nidahaz’ánígóó ákondi North Dakota, New Hampshire, dóó Wyoming éí dooda, dóó ałdó’ 

diné dabizaad 21 ał’ąą ádaat’éego yee yádaałti’ígíí hólǫ́ .

Haash yit’éego naaltsoos bee aná’ásh’a’go shaa hane’ biká’ígíí 

nánísh’įįh dooleeł?

Hadahasdzo dahótsaa bił nidahaz’ánígóó t’áá bí ał’ąą ádaat’éego bibee haz’áanii dahólǫ́

i’ii’nííł bá, naaltsoos a’doot’ał biniiyé hazh’diilaa yę́ę bee lą́ ajileehgo atah. T’áá hó ałdo’ 

hanaaltsoos a’doot’ał biniiyé hazhdiilaaígíí hazhó’ó házhdí’įįh béésh łichí’ii nitsíkees biyi’jį’ éí 

doodago hoł haz’ą́ągi ada’ii’nííł bá haz’ánígi yah ajighááh. T’áá íídą́ą́’ naaltsoos bee i’ii’níłí 
náhadít’éego, hazhó’ó díí hanaaltsoos jiníł’įįh t’áá daats’í aaníí t’áá át’é dabiká’ígíí t’áá 

ákódaat’é, ániid łahgo nináájínáago dóó házhi’ łahgo át’éego ájiilaago íiyisí jiníł’įįh.

Nił hahoodzo hótsaa éí doodago territory bił haz’ánídóó ada’ii’nííl bá hada’dil’íní baa 

hane’ígíí kééhojit’ínígi hólónígíí tśı̨įłgo hazhó’ó shił bééhodoozįįł nínízingo kwe’é dinííł’įįł 

eac.gov/vote

Haash yit’éego aná’ásh’a’ígíí nahjį’ hadeeshtsos?

Hadahasdzo dahótsaa bił nidahaz’ánígóó dóó t’áá hoł hahoodzo i’ii’nííł bá haz’ánígi t’áá 

ał’ąą ádaat’éego ádeił’́ı̨ anída’at’a’ii bá ha’dít’éhígíí naahjį’ hadooltsos daníigo. Ná 

ha’dít’éego dóó shá naahjį’ hadooltsos dóó doo iĺı̨į da shá ádoolnííł jinízingo, t’áá hoł 

haz’ánígi i’ii’nííł bá haz’ánígi háká adoojah. Nił hahoodzo hótsaa éí doodago territory bił 

haz’ánídóó ada’ii’nííl bá nahaz’ánígóó hazh’dí’įįh tśı̨įłgo hazhó’ó hoł bééhodoozįįł jinízingo 

kwe’é házhdí’įįh eac.gov/vote

Haash yit’éego aná’a’a’ígíí k’ad doo naaltsoos shaa nináhájeehgi 

kééhat’ı̨́į dago baa hojilnih éí doodago aná’a’a’ígíí ádingo?

Haadayit’éego da háida doo bił nighan da siĺı̨́ı̨’góó éí doodago ádin siĺı̨į’go naaltsoos bee

ada’ii’níłí baa nálwodgo ada’ii’nííł bá haz’ą́ níighahgi hólónígíí bił hodíílnih. 

Naaltsoos bee ada’ii’níłí t’áadoole’é dabiká’ígíí t’áá áłahjį’ hazhó’ó ániid ájoolíiłgo ál’́ı̨. 

Hadahasdzo dahótsaa bił nidahaz’ánígóó t’áá át’é ada’ii’nííł bá hada’dilyaaígíí t’áá ahą́ą́h 

hazhó’ó dabiká’ígíí ániidgo a’dayósin, ákondi łahda ada’ii’nííł bá nahaz’ą́ą́góó diné łahgóó 

anáánáá’nánígíí éídoodago diné ádinígíí doo bił béédahózin da łeh. Nił hahoodzo hótsaa éí 

doodago territory bił haz’ánídóó ada’ii’nííl bá nahaz’ánígóó hazh’dí’įįh tśı̨įłgo hazhó’ó hoł 

bééhodoozįįł jinízingo kwe’é házhdí’įįh eac.gov/vote . 

Ada’ii’nííł Ał’ąą Ádaat’éhígíí 

Haash yit’éego Ada’ii’nííł bijı̨́ t’áá shí yah adeesháałgo a’deesh’a’? 

Hadahasdzo dahótsaa bił nidahaz’ánígóó ada’ii’nííł bá nahaz’ą́ą́góó diné yah agháałgo

a’doo’ałgo bee bá haz’ą́ I’ii’nííł J́ı̨ góne’. Ła’ hadahasdzo dahótsaa bił nidahaz’ánígóó diné ła’ 

a’deesh’ał nízingo níléí ła’ ada’ii’nííł bá haz’ání góne’ a’díí’ał bí’diniih, nááná ła’ éí ada’ii’nííł 

bá nahaz’ą́ą́góó yá ádayósin ákwe’é ada’iiníłí yah adoogháałgo a’doo’ał t’áá ada’ii’nííł bił 

hoodzo bá nahaz’ánígóó bii’ bighango. 

Nił hahoodzo hótsaa éí doodago territory bił haz’ánídóó ada’ii’nííl bá nahaz’ą́ą́góó ana’í’a’ 

dooleełígi, oolkił góne’ ąą ádaat’éhígíí dóó t’áadoole’é bee éédahózinígíí joot́ı̨įł dooleełgi 

(naaltsoos bikáá’ jizdáhígíí da) tśı̨įłgo hazhó’ó shił bééhodoozįįł ninízingo kwe’é dínííł’įįł

eac.gov/vote .
Haash yit’éego Ada’ii’nííł bijı̨́ t’áá bítséedi a’deesh’ał? 

Lą’í hadahasdzo dahótsaa bił nidahaz’ánígóó diné ada’iinílí danilínígíí yá nahas’ą́ I’ii’nííł J́ı̨

t’áá bítséedi adeesh’ał daaníigo. Ła’ hadahasdzo dahótsaa bił nidahaz’ánígóó I’ii’nííł J́ı̨ t’áá 

bítséedi a’doot’ałígíí níléí ada’ii’nííł bił nahaz’ą́ądi t’éiyá bá haz’ą́ dabi’di’ní, dóó nanana ła’ éí 

níléí t’áá kwííghah anída’a’nił bił haz’ánígi azh’doo’ał t’áá níléí I’ii’nííł J́ı̨įdi a’jíí’ah nahalingo. 

Nił hahoodzo hótsaa haz’ánígi daats’í I’ii’nííł J́ı̨ t’áá bítséedi yah ajigháahgo azh’doo’ałgo bee 

haz’ą́ dóó háadi éí házhdí’įįh hahoodzo hótsaa hoł haz’ánígi éí doodago territory bił 

haz’ánídóó ada’ii’nííl bá nahaz’ánígóó hazh’dí’įįh kwe’é eac.gov/vote dóó ‘Absentee/Mail 

and/or Early Voting Information’ biká’ígi bił azhdilchi’. 

Haash yit’éego Ada’ii’níiłgo a’deesh’ałígíí t’óó naaltsoos bee ada’ii’níłí 

nát’ą́ą́’ ájiił’įįh? 

Hadahasdzo dahótsaa bił nidahaz’ánígóó t’áá át’é bibee haz’áanii dahólǫ́ naaltsoos haa 

nináhájeehídóó a’deesh’ał jinízingo. Ła’ hadahasdzo dahótsaa bił nidahaz’ánígóó naaltsoos 

haa nináhájeehídóó a’deesh’ał jinízingo biniinaanii hólǫ́ ǫgo t’éiyá daaní, ła’ éí t’áá naaltsoos 

haa nináhájeehídóó a’deesh’ał níigo t’áá bił da’áko, dóó nááná ła’ éí bił nahaz’ání góne’ diné 

kéédahat’ínígíí t’áá ałtso t’óó naaltsoos bee a’doot’ałí naaltsoos baa ninádahajeehgi yich’į’ 

ádeile’. Bee ééhózin dooleełígíí naaltsoos haa ninádahajeehídóó a’deesh’ał jiníigo biniinaanii 

hólǫ́ ǫgo t’éiyá daaní éí hatah doo ákóhoot’éégóó, haa’í da tízhdiidzaago, ha’át’éegi da 

hach’į’ nahwii’náago, náás honááhaigo, I’ii’nííł J́ı̨go hoł haz’ánídóó ch’aa nijigháago, haghan 

bits’ą́ądi bidziildi da’ólta’ígi ółta’í jíĺı̨įgo, éí doodago siláotahdi nijigháago. Naaltsoos haa 

nináhájeehídóó a’deesh’ał jinízingo naaltsoos bee ada’ii’níłí ła’ hach’į’ ályaago yah 

anídoot’ałgi hazhó’ó baa ákozhnízin dooleeł t’áadoo bee e’e’ááhí nát’ą́ą́’ ánizhdoodlííł há 

atah yílta’ dooleeł jinízingo (naaltsoos nát’ą́ą́’ náálwołgo ałdó’ baa ákozhnízin dooleeł). 

Absentee wolyéhígíí éí doodago naaltsoos haa nináhájeehíjį’ naaltsoos bee ada’ii’níłí ła’ 

hach’į’ ályaago hazhó’ó bik’ehgo ázhdoołíłígíí yízhdoołtah haayit’éego hadidoolníłígíí dóó 

hahgo nát’ą́ą́’ ánídoolníłígíí. 

• Naaltsoos bee ada’ii’níłí naaltsoos biih náltsosgo nát’ą́ą́’ ájiił’įįhígíí bikáa’gi 

náídíkidígíí hazhó’ó ałtso hazhdiił’įįh. Ła’ hadahasdzo dahótsaa bił nidahaz’ánígóó 

naaltsoos há bik’i ni’it’ááh éí doodago oo’íní ła’ bízhi’ áyiił’įįh naaltsoos biih hiníłí 

bikáa’gi áko índa nát’ą́ą́’ ánízhdoodlííł daaní. 

• Naaltsoos biih náltsosígíí t’áá íídą́ą́’ postage bik’é ni’ílyá níigo t’óó nát’ą́ą́’ ájiił’įįh, 

ákondi doo t’áá íídą́ą́’ bik’é ni’ílyáágóó éí hazhó’ó postage t’áá bíighahgo bik’é 

nijilééh t’ahdoo naaltsoos bee ada’ii’níłí biih jiłtsoosgóó áádóó índa aji’a’.
• USPS recommendation áníigo éí naaltsoos bee ada’ii’níłí naanálwodgo áádóó nát’ą́ą́’ 

ánánídléehgo t’ááłá’í damóo yidziihgo da t’ą́ą́’ ánídíídlííł t’ahdoo bił e’e’aahgóó áko 

yilwołgo t’áá bíighah dooleeł.

• Ada’ii’nííł bił haz’ání bibee haz’áanii bik’ehgo naaltsoos bee ada’ii’níłí t’áá hó da yah 

azhdoogháałgo yah anízhdooltsoos éí doodago drop box wolyéhígíí biih jiłtsos hoł 

hahoodzogi.

Lą’í hadahasdzo dahótsaa bił nidahaz’ánígóó ada’iiníłí binaaltsoos adayiiz’ah yę́ę yikéé’ 

dadéez’́ı̨į’ béésh łichí’ii nitsíkeesí bee nideiłkaah haa’í lá yilwoł danízingo.

Shooh: Ada’ii’nííł yá alą́ąjį’ naazínígíí t’áá sahdii nił haz’ánígíí yéego yaa ádahalyą́, dóó 

lą’ígóó ałkéé’ honí’ą́ągo t’áá sahdii nił haz’ánígíí yaa yíjádeiyílníihgo yaa ádahalyą́. Ada’ii’nííł 

yá alą́ąjį’ naazínígíí naaltsoos yikáá’ ádayoolił naaltsoos bee i’ii’níłí daats’í ííní’ahgo, ákondi 

doo bił béédhózin da háí sh́ı̨́ı̨ bá i’ííní’ahígíí. 

Hane’ ła’ hánáádídéesh’įįł naaltsoos haa nináhájeehgo ada’ii’nííł yaa halne’ígíí nił hahoodzo 

hótsaa bił haz’ání góne’, dóó ada’iiníłí binaaltsoos adahees’ahígíí yikéé’ dadéez’́ı̨į’ béésh 

łichí’ii nitsíkeesí bee nideiłkaahígíí haa’í lá yilwoł danízingo baa hane’ígíí kwe’é ninił

́́ı̨

eac.gov/vote. 

Naaltsoos haa nináhájeehgo ada’ii’nííł bee bá ahóót’i’ígíí

Nił hahoodzo hótsaa bił haz’ánígi éí doodago ada’ii’nííł bił haz’ą́ níighahgi hólónígíí baa 

nidíníítaał ada’ii’nííł ał’ąą át’éego bee bá ahóót’i’ígíí naaltsoos bee ada’ii’níłígíí jókeedgo, 

bikáá’ ni’jizogo, dóó nát’ą́ą́’ áníjídle’go. Ła’ hane’ bee shił nááhodoonih kwe’é naaltsoos haa 

nináhájeehgo ada’ii’nííł bee bá ahóót’i’ígíí nínízingo t’áá shǫǫdí kwe’é nínił

́́ı̨ Best Practices: 

Accessibility for Voting by Mail.

Haash yit’éego drop boxes wolyéhígíí naalnish?

Ła’ hadahasdzo dahótsaa bił nidahaz’ánígóó ada’iiníłí yee yá nahas’ą́ naaltsoos baa 

ninádaheezjée’go nát’ą́ą́’ ánídayiidlaa/naaltsoos absenteego adayiiz’nilígíí drop box t’áá íiyisí 

dáda’dashjée’go yah anídayiizjaa’. Drop boxes choo’́ı̨įgo éí naaltsoos ínídeeljahígíí doo 

choo’́ı̨į da, biniinaanígíí éí ada’iiníłí t’áá bí binaaltsoos yee ada’iiznilígíí niléí ada’ii’nííł bá 

haz’ánídi yah anídayiijááh, áko doo naaltsoos haa ninádahajeehídóó choo’́ı̨į da. Díí kót’éego 

át’éhígíí éí ada’iiníłí bá yá’át’ééh háálá ła’ doo bá dabííghah da naaltsoos haa 

ninádahajeehídóó choidoo’įįłígíí. 

E’ji’áadgo drop box choizhdooł’įįłígi:

• Naaltsoos bee i’í’ádígíí naaltsoos bee naanálwod yę́ę biih dííłtsos dóó hane’ 

wókeedgo naaltsoos bee naanálwodígíí biká’ígíí ałtso hadidííłííł. Ła’ hadahasdzo 
dahótsaa bił nidahaz’ánígóó há bik’i ni’ít’ą́ągo éí doodago oo’íní há bízhi’ yikáá’ 

áyiilaago yee nidahas’ą́ naaltsoos bee e’oot’a’hígíí nát’ą́ą́’ ánálnéehgo.

• Bee i’ííní’ahígíí yah anáníłtsóosgo drop box biih dííłtsos nił haz’ánígi. (Shooh: drop 

box bikáa’gi hazhó’ó dínííł’įįłgo t’áá ííshjání daats’í haz’ą́ bił hahoodzo, kin dah shijaa’ 

éí dooda kintah yázhí dah naazhjaa’ígíí biyi’ kééhót’ínígíí bízhi’ bikáá’). 

• Drop box choiníł’́ı̨įgo ííshją́ą́ t’áadoo I’ii’nííł J́ı̨ e’e’aahí dóó t’áadoo dá’dílkaałí bee 

i’ííní’ahígíí yah anídííłtsos.

Hadahasdzo dahótsaa bił nidahaz’ání t’áá bí bibee haz’áanii dóó bik’ehgóó áhodooníłígíí 

dahólǫ́ drop boxes baa áháyą́ągi. Díí baa áháyą́ągi bee haz’ánígíí éí ałdahnát’áhí éí 

doodago yéego bidádeesh’jée’go, bee ada’iilkeedí dah si’ą́ągo, dóó béésh da’ahólzha’í bąąh 

siláago bee haz’áanii bik’ehgo. Ła’ hadahasdzo dahótsaa bił nidahaz’ánígóó dóó nidahaz’ą́

dahótsaagóó éí drop boxes naat’áanii bá dahooghangóó éí doodago nidahaz’ą́ t’áá íiyisí 

baa ádahayą́ą́góó t’éiyá naaznil dooleeł daaní. I’ii’nííł ya alą́ąj́ı̨ naazínígíí (ał’ąą dah 

da’ahíjahígíí atah daniĺı̨įgo) t’éiyá bee bá haz’ą́ naaltsoos bee i’ii’níłí drop box biyi’dóó 

hadayiiníiłgo. Haalá yit’éego i’ii’nííł ya alą́ąj́ı̨ naazínígíí díí drop boxes hazhó’ó baa 

ádahayáago ádayósinígi hazhó’ó ła’ shił bénááhodoozįįł nínízingo guidance biká’ígi dínííl’įįł 

EAC dóó Cybersecurity and Infrastructure Agency (CISA) yiłnínígíí ádayiilaaígíí drop boxes 

chojooł’įįgo yá’át’éehgo baa áháyą́ dóó bik’i ádéest’́ı̨į’gi. 

Béésh łichí’ii nitsíkees biyi’ eac.gov/vote biká’ígi dínííł’įįł nił hahoodzo hótsaa éí doodago 

territory bił haz’ánídóó drop boxes daats’í chodaa’́ı̨ kééhonít’́ı̨įgi. 

U.S. bił haz’ánídóó íiyisí naashá, ákondi náála’ kéyah dah 

náánást’ánígíí biyi’ shighan. Haash yit’éego a’deesh’ał?

Siláołtsooí dóó tóniteel biláadi kééhonít’́ı̨įgo ada’ii’níiłgi t’óóyóí bich’į’ nidahwii’náago 

anída’a’a’. Lą’ígóó bee baa ádahayą́, Wááshindoon bibee haz’áanii ádaaní (1) Siláołtsooí 

dóó tóniteel biláadi kééhonít’́ı̨įgo anída’a’a’ígíí béésh łichí’ii biyi’jį’ hazh’didoolííł dóó ła’ haa 

nídoolwoł, dóó (2) naaltsoos bee i’ii’níłí ła’ hach’į al’įįh 45 j́ı̨ Wááshindoondóó ada’ii’nííł 

haleehgo t’áá bich’į’. La’í hadahasdzo dahótsaa bił nidahaz’ánígóó níléí siláołtsooí dóó 

tóniteel biláadi kééhonít’́ı̨įgo anída’a’niłígíí yéego yaa ádahalyą́ ada’ii’nííł t’áá át’é baa 

nídahwiilzhíishgo doo Wááshindoon bá ada’ii’níiłgo t’éiyá da.

Hadahasdzo dahótsaa bił nidahaz’ą́ą́góó bibee haz’áanii dabik’ehgo tóniteel biláadi 

kéédahat’ínígíí daats’í t’áá aaníí hadahasdzo dahótsaa bił nidahaz’ání góne’ bí kéédahat’íní 

góne’ ada’ii’níłí daniĺı̨įgo bízhi’ atah daaszoh. Siláołtsoí dóó tóniteel biláadi kéédahat’ínígíí 

t’áá át’é yił dabighanígíí t’áá bił a’deesh’ał danízingo Federal Voting Assistance 

Program (FVAP) dazhníł’́ı̨įgo háká iilwo’. Ada’iiníłí díí FVAP bi-Voting Assistance 

Guide choyooł’́ı̨įgo ada’ii’nííł baa hane’ háidídóo’įįł hahoodzo hótsaa bił haz’ání naagháadóó 

dóó naaltsoos bee i’iíníłí wókeedgi dóó nát’ą́ą́’ ánídaalne’gi bił bééhodoozįįł. 
Aná’á’a’í nishłı̨́ áko t’áá shí shídéét’i’go shibee haz’áanii shą’ éí ha’át’íí? 

Hadahasdzo dahótsaa bił nidahaz’ą́ą́góó bibee haz’áanii dahólǫ́ t’áá bí t’éiyá bídadéét’i’go

i’ii’nííł biyeelwołgi, ákondi Wááshindoondę́ę́’ bibee haz’áanii hólǫ́ ła’ jiźı̨ bee haz’áanii t’áá hó 

t’éiyá hódéét’i’ dóó hak’isti’gi i’ii’nííł bídéét’i’gi há hólǫ́ U.S. biyi’dóó. Wááshindoon 

bits’ą́ą́dóó The 1965 Voting Rights Act áníigo éí diné ał’ąą ádaat’éhígíí doo t’áá a’ohgo baa 

nitsidaahakees da dóó hadahasdzo yázhí nahaz’ą́ą́góó diné t’áá át’é bíká anídajilwo’ dooleeł 

i’ii’nííł bił haz’ą́ągi ákondi t’áá naakíhí haz’ánígi t’éiyá dooda, dóó the Help America Vote Act 

áníigo éí (1) ada’iiníłí ada’diyooniłgo bee bá haz’ą́ t’áá bí sizínígíí dóó t’áá sahdii doo baa 

náhát’ínígóó, (2) i’íí’a’go naaltsoos bee i’íí’ahígíí t’ahdoo ii’áádgóó łahgo át’éego 

ánídeeshdlííł níigo éí doodago hazhó’o ádeeshłííł níigo bee bá haz’ą́, dóó (3) ada’iiníłí yá 

nahas’ą́ provisional éí doodago fail-safe yiłnínígíí a’deesh’ał níigo.

 

I’ííní’ahgo t’áá ni bee sínízı̨́įgi nibee haz’áanii hólǫ́

Wááshindoondę́ę́’ i’ii’nííł bibee haz’áanii hólónígíí níká análwo’ t’áá ni bee síníźı̨įgi nibee 

haz’áanii dóó i’ii’níiłgi ałkéé’ sinilgo ádaal’ínígíí. Baa nitsáhákeesgo, ada’iiníłí e’e’áadgo bibee 

haz’áanii bik’ehgo hodadoonííł: 

• Atah akéé’ siźı̨įgo ada’diyoonił bił haz’ánígi azhą́ ada’ii’níiłgi dá’deelkaal ndi

• Doo ákwí’iilaagóó naaltsoos bee i’ii’níłí ła’ nááyídookił

• Provisional-jí bee i’ii’níłí ła’ yízhdóokił naaltsoos bikáa’gi doo házhi’ atah yiszogóó 

• Shíká a’doowoł ch’ééh naaltsoos bee i’ii’níłí yínishta’ éí doodago ch’ééh bik’i’diishtįįh 

jiníigo t’áá hó hazaadjí choidoo’įįł 

• T’áadoo hoda’ats’ihí dóó saad hó dee’áhí dooleeł i’ji’áadgo

 

Hats’íís bich’į’ nahwii’náago a’ji’áago

Wááshindoondę́ę́’ bibee haz’áanii hak’isti’ hats’íís bich’į’ nahwii’náago a’ji’áago. Íiyisí 

hódadéét’i’ígíí hach’į’ nahwii’náago bee haz’áanii bik’ehgo kót’é: 

• T’áá sahdii dóó t’áá hó t’éiyá azh’doo’ał

• A’ji’áadgi diné bich’į’ nidahwii’nánígíí hazhó’ó bá hasht’edahót’éego ádahoolyaago 

dóó i’ii’níłí yííghahgo bá ádaalyaago

Ada’iiníłí ádooníiłgi:

• Áká anáwo’í diné bich’į’ nidahwii’nánígíí yíká analwo’go nabi’di’neestą’igíí jóki’go 

háká adoolwoł ad’ii’nííł bił haz’anígi, éí doodago
• T’áá háida háká adoolwołígíí bił ji’ash ada’ii’níiłgi

Ada’iiníłí hane’ da ła’ yóki’ ada’ii’nííł bee na’anishígíí, ada’ii’níiłgi háká aná’áwo’gi, dóó 

absentee ha’níigo e’et’ádígíí áájí bidadéét’i’go dahólónígíí. 

DíI kwe’é hane’ ła’ náánínídzingo eac.gov/vote biká’ígi díníił

́’įįł éí doodago U.S. Election 

Assistance Commission bich’į’ hodíílnih kojį’ 866-747-1471 éí doodago naaltsoos naat’a’í 

ádíílííł kojį’ listen@eac.gov. Americans with Disabilities Act baa hane’ígíí éí hólǫ́ kwe’é 

ada.gov. 

 

Náásgóó ła’ baa nááháne’ígíí

Aláadi nił hahoodzo biyi’ i’ii’nííł baa hane’ígíí ada’ii’nííł bá hadadilne’ dóó ada’ii’níił bibee 

haz’áanii éí nił hahoodzo bił haz’ánígi éí doodago t’áá ni nił hahoodzo áłts’ísígo haz’ánígi

anída’iíniłgi dahólǫ́ . Hahoodzo hótsaa biyi’ nił haz’ánígóó éí doodago territory bił 

nidahaz’ánígóó ada’ii’nííł bi-website dínííł’įįł kojį’ eac.gov/vote .

Wááshindoondóó bibee haz’áanii Civil Rights Division bi-website-gi dínííł’įįł kwe’é 

justice.gov/crt/voting-section. 

Wááshindoondóó bibee haz’áanii i’ii’nííłjí hódéét’i’ígíí dóó hak’isti’go baa hane’ígíí dóó 

i’ii’nííł t’áá át’é baa hane’ígíí kwe’é nínił

́’́ı̨ usa.gov/voting dóó vote.gov.